Auður í Listasafni Íslands á dögunum . Lag hans Enginn eins og þú þykir líkjast öðru lagi . mbl.is / Eggert Jóhannesson Samfélagsmiðlar hafa logað að undanförnu frá því morgunþátturinn Ísland vaknar á K100 fjallaði á fimmtudag í síðustu viku um líkindi laganna Enginn eins og þú með tónlistarmanninum sem kallar sig Auður og laginu On My Mind með hljómsveitinni Leisure frá Nýja-Sjálandi . Jón Axel Ólafsson , einn þáttastjórnenda Ísland vaknar , var staddur í verslun á Ítalíu þegar hann heyrði tóna úr lagi sem minntu hann strax á vinsæla lagið með Auði . Hljómsveitin Leisure sendi frá sér lagið On My Mind í apríl í fyrra . Þessi upptaka frá sveitinni í hljóðveri var sett á vefinn í maí í fyrra . Lag Auðar , Enginn eins og þú , kom út í júní í fyrra . Arnar Eggert Thoroddsson poppfræðingur segir í samtali við K100 að bæði lögin séu í „ sálargrúvi “ þar sem versið , uppbygging og viðlagið er með sömu melódíu og áherslum . Þau séu mjög svipuð en það eigi reyndar við um mörg lög , enda bjóði dægurtónlistarformið upp á takmarkað vinnslurými . „ Ég hef mjög ákveðnar skoðanir á svona málum . Það eru fullt af lögum mjög svipuð án þess að höfundar viti endilega af hvor öðrum . Mér fannst t.d. málið með Blurred lines hér um árið alveg fáránlegt og eins með lagið Söknuð , “ segir Arnar Eggert . Ekki hefur nást í tónlistarmanninn Auðunn Lúthersson , sem kallar sig Auður , vegna málsins . Arnar Ingi Ingason sem kallar sig Young Nazareth hefur tjáð sig um málið á Twitter . Hann segist hafa samið lagið með Auðunni í febrúar á síðasta ári . Sorry að ég sé að eyðileggja þetta partí en ég og Auðunn sömdum lagið í febrúar á síðasta ári . Þetta er bara pjúra tilviljun 🤷 🏻 ‍ ♂ ️ pic.twitter.com / YMb 9 Ju 43 sK